CELEX: 62013CA0004
Language: sk
Date: 2014-11-06 00:00:00
Title: Vec C-4/13: Rozsudok Súdneho dvora (piata komora) zo 6. novembra 2014 (návrh na začatie prejudiciálneho konania, ktorý podal Bundesfinanzhof – Nemecko) – Agentur für Arbeit Krefeld – Familienkasse/Susanne Fassbender-Firman (Sociálne zabezpečenie — Nariadenie (EHS) č. 1408/71 — Rodinné dávky — Pravidlá v prípade súbehu nároku na rodinné dávky)

12.1.2015   
            
            
               SK
            
            
               Úradný vestník Európskej únie
            
            
               C 7/3
            
         Rozsudok Súdneho dvora (piata komora) zo 6. novembra 2014 (návrh na začatie prejudiciálneho konania, ktorý podal Bundesfinanzhof – Nemecko) – Agentur für Arbeit Krefeld – Familienkasse/Susanne Fassbender-Firman
   (Vec C-4/13) (1)
   
   ((Sociálne zabezpečenie - Nariadenie (EHS) č. 1408/71 - Rodinné dávky - Pravidlá v prípade súbehu nároku na rodinné dávky))
   (2015/C 007/03)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobca: Agentur für Arbeit Krefeld – Familienkasse
   
      Žalovaná: Susanne Fassbender-Firman
   
      Výrok rozsudku
   
   Článok 76 ods. 2 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, v znení zmenenom, doplnenom a aktualizovanom nariadením Rady (ES) č. 118/97 z 2. decembra 1996, zmeneného a doplneného nariadením Rady (ES) č. 1606/98 z 29. júna 1998, sa má vykladať v tom zmysle, že oprávňuje členský štát zamestnania, aby vo svojej právnej úprave stanovil, že príslušný orgán pozastaví nárok na rodinné dávky v prípade nepodania žiadosti o rodinné dávky v členskom štáte bydliska. Za týchto okolností, ak členský štát zamestnania upraví takéto pozastavenie nároku na rodinné dávky vo svojej vnútroštátnej právnej úprave, príslušný orgán je povinný uplatniť toto pozastavenie na základe tohto článku 76 ods. 2, pokiaľ sú splnené podmienky jeho uplatnenia stanovené touto právnou úpravou, pričom v tomto ohľade nemá voľnú úvahu.
   
      (1)  Ú. v. EÚ C 101, 6.4.2013.